Inte łe siense pułìteghe, secondo el prinsipio de separasion dei poderi del Stato, el podere ezecutivo, zeneralmente detegnesto da un'istitusion denomenada "goerno" o "ezecudivo", el ze in prima istansa el poder de aplegar łe leji e de farle respetar. L'Ezecutivo el ze destinguesto dal podere lejislativo, che el ze el podere de fare łe leji , e dal podere zudisiàrio che el ze invese el podere de zudegar e eventualmente castigar chi che no respeta łe leji. Sti poderi i vien in zenere reservai al sovran in cazo de monarchia asołuta. In contesto democràtego, el podere ezecutivo el ze ezersità da òrgani che i fa łe prescrision de łe leji e i àtua in concreto łe pùbleghe finałità. La tuteła del Goerno, inte l'ezercìsio de ste funsion, ła responde a l'ezijensa de , che łe sìngułe forme de goerno łe bałansa variamente co l'ezijensa de pròpia de łe asenblee ełetive. I so cònpiti i ze moltèpleghi: far respetar l'órdene e ła leje traerso de ła zestion de łe forse de połìsia e dei penitensiari condùzar ła pułìtega estera del Stato dirìzar łe forse miłitari dirìzar i servisi pùbleghi e ła pùblega aministrasion.